钦定古今图书集成/明伦汇编/闺媛典/第098卷 > 皇清四 > 朱询妻王氏
## 钦定古今图书集成/明伦汇编/闺媛典/第098卷 > 皇清四 > 朱询妻王氏

按《浮梁县志》：王氏，朱询妻。年十六，询亡，一子甫二岁，寻殇，止留一女。甘贫守节，孝养舅姑。父兄屡欲夺其志，不从。顺治庚寅，氏年二十八，有富豪谋娶之，氏知设蔬食会娣姒曰：“今而后恐终身不复见，愿以此话别。” 忽笑曰：“明日非四人舁我不能也。” 众戏曰：“尚欲作新人样乎？” 抵暮阖门，密缝其衣，入室自经死。